Զեկոյցներ կային նաեւ ատրպէյճանական իշխանութիւններու անօրինական եւ տարօրինակ գործողութիւններուն մասին՝ ընդդէմ ընդդիմադիր խումբերու եւ անհատներու, որոնք կ՛ընկալուին իբրեւ արմատական մահմետականներ: «Օրինակ, 31 Մայիս 2017ին, Շեքիի վերաքննիչ դատարանը ուժի մէջ թողած է սիւննի մահմետական Շահին Ահմետովի 880 տոլար տուգանքը՝ «ապօրինի» կրօնական հաւաք կազմակերպելուն համար: Ոստիկանութիւնը զայն ձերբակալած է՝ աստուածաբան Սայիտ Նուրսիի գործերէն երեք ընկերներու համար բարձրաձայն կարդալու պահուն, 18 Ապրիլի դաշտագնացութեան ընթացքին», կը պատմէ նոյն հաղորդագրութիւնը։